唔再做二奶 神童蔡誓要幫佢哋補中!
2024年04月01日 11:18
東網電視
更多新聞短片
蔡明紹接近一個月無進帳。
前馬童神童蔡明紹對上一次贏馬已經係上個月6號嘅「赤兔猴王」,換言之即係差唔多成個月無進帳,暫時只得13W,成績唔算太好喇。而喺今期沙田泥地夜賽,紹仔有6匹坐騎,當中包括兩匹上仗喺佢胯下跑第2名嘅「最多歡笑」同埋「凱旋時光」,相信佢都唔想再做二奶,誓要幫兩駒補中。
先講吓第2場「最多歡笑」,呢匹5歲馬今季加盟巫偉傑馬房後,經常喺泥地1200米跑得好,剛戰以為後發先至,點知影相輸過鼻,結果攞到季內第4個亞軍,今次再攻同程,抽內檔好位,應該可以補中啩。
至於第6場嘅「凱旋時光」,自從轉跑泥地1200米後取得1冠1亞,擺明係泥地好手,今次雖然再遇剛戰擊敗佢嘅「昇瀧駒」,但由讓10磅變讓3磅,檔位又差唔多,應該可以反先對手。